Hannu Ijäs						18.2.2005		

Oikeusministeriölle

RIKOSVAHINKOLAIN UUDISTAMINEN

Oikeusministeriö on pyytänyt Suomen Vakuutusyhtiöiden Keskusliitolta (SVK) lausuntoa rikosvahinkolain uudistamista koskevasta työryhmämietinnöstä (2004:16). SVK toteaa lausuntonaan seuraavan.

SVK pitää mietinnöstä ilmeneviä lainmuutosehdotuksia perusteltuina eikä sillä ole yleisesti huomautettavaa myöskään yksityiskohtien sisällön suhteen. Korvauksen toissijaisuutta koskevassa 19 §:ssä ehdotetaan säädettäväksi muun muassa siitä, miten vakuutuksista suoritettavat korvaukset vaikuttavat rikosvahinkolain perusteella maksettaviin korvauksiin. Säännös vastaa voimassaolevaa lakia eikä sen soveltamisessa ole SVK:n tietojen mukaan ilmennyt ongelmia. Säännös olisi kuitenkin todennäköisesti kirjoitettavissa nykyistä selkeämpään muotoon. SVK esittääkin harkittavaksi, että säännöksessä mainittaisiin ensin pääsääntö korvausten vähentämisestä ja luoteltaisiin tämän jälkeen ne korvausetuudet, joita ei vähennetä.

SUOMEN VAKUUTUSYHTIÖIDEN
KESKUSLIITTO

Lea Mäntyniemi